
ΠΡΟΣ:	1. Περιφερειακές Επιτροπές της ΚΟΕ
2. Σωματεία – Μέλη της ΚΟΕ
ΘΕΜΑ: 	Ανακοίνωση διεξαγωγής Συνεδρίου Κολύμβησης & Μαραθώνιας Κολύμβησης 2026 με θέμα «Προπονητικές προσεγγίσεις και επιστημονική υποστήριξη», 21-22.11.2026, στην Αθήνα.
Κύριε Πρόεδρε,
Με γνώμονα την αδιαμφισβήτητη ανάγκη διαρκούς επιμόρφωσης των προπονητών, οι οποίοι αποτελούν καθοριστικό παράγοντα στην αναπτυξιακή πορεία του Ελληνικού Αθλητισμού, η Κολυμβητική Ομοσπονδία Ελλάδας (ΚΟΕ) προχωρά σε μία σημαντική εκπαιδευτική πρωτοβουλία.
Σε συνεργασία με τη Σχολή Επιστήμης Φυσικής Αγωγής και Αθλητισμού του Εθνικού Καποδιστριακού Πανεπιστημίου Αθηνών (ΣΕΦΑΑ – ΕΚΠΑ) και με την υποστήριξη του προγράμματος Ολυμπιακής Αλληλεγγύης της ΔΟΕ (Olympic Solidarity), συνδιοργανώνουμε Συνέδριο Κολύμβησης και Μαραθώνιας Κολύμβησης 2026 με θέμα «Προπονητικές προσεγγίσεις και επιστημονική υποστήριξη».
Το Συνέδριο απευθύνεται σε προπονητές Κολύμβησης, απόφοιτους και φοιτητές ΣΕΦΑΑ και ΤΕΦΑΑ της χώρας μας, καθώς και απόφοιτους των Σχολών προπονητών Κολύμβησης της ΓΓΑ.
Βασικός στόχος της Ομοσπονδίας, με την αρωγή των ΣΕΦΑΑ και ΤΕΦΑΑ, είναι η καθιέρωση και συστηματική διεξαγωγή του θεσμού σε ετήσια βάση, με προοπτική επέκτασης σε όλα τα αθλήματα που καλλιεργεί η ΚΟΕ.
Πληροφορίες Διεξαγωγής:
· Ημερομηνία: 21-22 Νοεμβρίου 2026 
· Τοποθεσία: Μεγάλο Αμφιθέατρο ΣΕΦΑΑ - ΕΚΠΑ (Εθνικής Αντίστασης 41, Δάφνη)
· Δυνατότητα Παρακολούθησης: δια ζώσης (φυσική παρουσία) ή διαδικτυακά (μέσω ειδικής εκπαιδευτικής ψηφιακής πλατφόρμας)
Πρόγραμμα Ενοτήτων:
· Σάββατο 21.11.2026 (πρωί): 		09.00 – 14.15
· Σάββατο 21.11.2026 (απόγευμα):	16.00 – 19.45
· Κυριακή 22.11.2026 (πρωί):		09.30 – 13.45 
Στο Συνέδριο θα συμμετάσχουν ως ομιλητές κορυφαίοι Έλληνες προπονητές “SW” & “OWS”, διακεκριμένοι επιστημονικοί συνεργάτες της ΚΟΕ και έγκριτοι Ακαδημαϊκοί των ΣΕΦΑΑ – ΤΕΦΑΑ με ειδίκευση στις αθλητικές επιστήμες.
Στο πλαίσιο των εργασιών του Συνεδρίου θα πραγματοποιηθεί και επιμορφωτικό τεχνικό σεμινάριο προπονητών για το άθλημα της Μαραθώνιας Κολύμβησης - Μεγάλων Αποστάσεων (OWS) με ειδικό θέμα: «Βασικά Χαρακτηριστικά & Αρχές Προπονητικής της Μαραθώνιας Κολύμβησης – Μεγάλων Αποστάσεων».
Παροχές Συμμετεχόντων:
· Πρόσβαση στο εκπαιδευτικό υλικό των παρουσιάσεων
· πιστοποιητικό παρακολούθησης του Συνεδρίου
· επιπλέον πιστοποιητικό για τους συμμετέχοντες στο επιμορφωτικό τεχνικό σεμινάριο της Μαραθώνιας Κολύμβησης - Μεγάλων αποστάσεων (OWS). 
Κόστος και εγγραφές: 
Οι εγγραφές γίνονται ηλεκτρονικά μέσω της Διαδικτυακής Εκπαιδευτικής Πλατφόρμας του Συνεδρίου Κολύμβησης & Μαραθώνιας Κολύμβησης 2026 στον σύνδεσμο  http://koe.edu.gr, η οποία θα ενεργοποιηθεί εντός των επόμενων ημερών.
· 40€ για προπονητές, απόφοιτους ΤΕΦΑΑ & ΣΕΦΑΑ, απόφοιτους σχολών προπονητών Κολύμβησης της ΓΓΑ (δια ζώσης ή διαδικτυακή παρακολούθηση).
· Δωρεάν για φοιτητές ΣΕΦΑΑ και ΤΕΦΑΑ (μόνον δια ζώσης, με επίδειξη φοιτητικής ταυτότητας).
Οργανωτική Επιτροπή του Συνεδρίου:
· Κυριάκος Γιαννόπουλος, Πρόεδρος της Κολυμβητικής Ομοσπονδίας Ελλάδας (ΚΟΕ)
· Γεράσιμος Τερζής, Καθηγητής και Κοσμήτορας της Σχολής Επιστήμης Φυσικής Αγωγής και Αθλητισμού (ΣΕΦΑΑ) του ΕΚΠΑ
· Γεώργιος Χριστοφοράτος, Διευθυντής της ΚΟΕ
· Ανάργυρος Τουμπέκης, Καθηγητής και Αναπληρωτής Κοσμήτορας της ΣΕΦΑΑ του ΕΚΠΑ
· Ευάγγελος Κοζομπόλης, Τεχνικός Διευθυντής Κολύμβησης της ΚΟΕ
· Αλέξανδρος Νικολόπουλος, Μέλος ΕΕΠ της ΣΕΦΑΑ του ΕΚΠΑ και Ομοσπονδιακός προπονητής/Επιστημονικός συνεργάτης της ΚΟΕ
Για περισσότερες πληροφορίες, οι ενδιαφερόμενοι μπορούν να επικοινωνούν με τη  γραμματεία οργάνωσης του Συνεδρίου (Δευτέρα έως και Παρασκευή και ώρες 08.00 – 17.00) με τις κ. Παπαποστόλου Ιωάννα και Μόσιαλου Δανάη στο τηλ: +30 210 9851020 (εσωτ.110)  ή μέσω email στα i.papapostolou@koe.org.gr και d.mosialou@koe.org.gr

